Meer beurtkrag die naweek | Netwerk24
Meer beurtkrag die naweek
Deur Dennis Delport 15 Februarie 2020 08:17
Beurtkrag is die naweek weer met ons.
Eskom het Saterdag aangekondig fase 3-beurtkrag sal van 09:00 die oggend geld nadat hy vroeër aangekondig het dat hy noodgedwonge beurtkrag moet instel weens onbeplande onderbrekings by van sy kragstasies.
Dié fase 3-beurtkrag sal tot Maandag om 05:00 duur.
Ten spyte daarvan dat sommige opwekkingseenhede deur die nag in werking getree het, moes fase 3 ingestel word, het Eskom in 'n verklaring gesê.
Hy het Vrydagaand gesê hy "herinner Suid-Afrikaners egter daaraan dat daar 'n groot kans op beurtkrag sal wees oor die volgende 18 maande weens herstelwerk aan die kragnetwerk."